mteb/NusaParagraphTopicClassification huggingface dataset:
Jama ayeuna lalajo pelem teu ngan di bioskop hungul, tiasa di tipi atawa dina aplikasi streaming. Aya sababaraha aplikasi anu nyadiakeun pelem-pelem alus jeung anyar kanggo ditonton, sapertos Netflix, Disney+, Viu, WeTV, jeung sajabana. Ngadonlod aplikasi ieu emang gratis, tapi upami hoyong lalajo pelem anu anyar urang kedah mayar atau langganan heula. Pangaosna macem-macem, aya nu tilu puluh nepikeun lima puluh rebu sabulan na. Tapi aya cara ngarah urang tiasa lalajo di aplikasi teu kedah mayar atawa mayar na mirah. Kahiji, urang tiasa nyobaan gratis sabulan, biasana kanggo pamake anyar, urang tinggal ngadaptarkeun email hungkul. Kadua, kanggo siswa atau mahasiswa urang tiasa ngangge paket pelajar anu biasana pangaosna sapuluh rebu langkung mirah.
SAlah sahiji kendala nu cukup umum dipanggihan dina iPhone nyaeta batre nu embung ngeusian daya pas keur di cas. Sakapeung bisa oge iPhone dicas kalakah ngurangan dayana. Tuluy kunaon batre iPhone teu ngeusi pas keur di cas? Masalah iPhone teu bisa dicas kulantaran sababaraha penyebab. Salah sahiji penyebabna siga ngagunakeun casan anu teu asli alias KW. Output daya nu dirilis cas KW teu bisa mastikeun saluyuna jeung kamampuan batre iPhone. Output nu teu luyu bisa ngahambat proses ngeusian daya kana batre iPhone. Salian ti eta, penyebab nu sejenna oge lantaran aya kotoran dina konektor cas jeung port iPhone. Ku ayana kotoran eta, proses ngeusian daya kana batre iPhone bisa kaganggu.
Kusabab kuring dina widang pamasaran digital. Panginten kuring tiasa nyarankeun dropshipping. Anjeun tiasa ngalakukeun di bumi nyalira, tanpa modal anu ageung. Anjeun ngan ukur kedah maca kasempetan naon anu anjeun tiasa mangpaatkeun. Pasti aya persaingan, sabab seueur jalma ogé ngalakukeun hal anu sami. Meureun anjeun bisa mimitian ku pilari di sabudeureun anjeun mimiti, naon hal anu diperlukeun di lingkungan anjeun, sabudeureun anjeun. Conto: Upami seuseueurna tatangga/babaturan anjeun ibu-ibu ngora, panginten peryogi kabutuhan orok, atanapi kabutuhan ibu-ibu ngora sacara umum, anjeun tiasa ngamimitian milarian dina internét pikeun produk orok ieu, sareng nyobian kasempetan pikeun ngajual deui ka aranjeunna. nu pasti usaha nu sukses kudu lagi jiwa nu wanian jeung teu borangan.
Zaman baheula, samemeh loba transportasi umum jiga ayeuna, becak jadi salah sahiji transportasi umum nu sering dipake ku masyarakat. Becak biasana sok dipake transportasi jarak pendek, da tanaga na nu terbatas nyaeta ku gosehan jalma. Semet loba mobil jeung motor, oge transportasi umum jiga bus, kareta, jeung sajabana, becak jadi jarang diminati sabab kaelehkeun dina segi kakuatan jeung jarak. Tah ayeuna mah becak teh jadi salah sahiji transportasi wisata, contona di Kota Lama Semarang. Di tempat ieu, becak dijadikeun ikon wisata jeung budayana. Kota Lama Semarang disebut oge "Little Netherland" sabab gaduh luas sakira tilu puluh lima hektar nu unggal sisina kapisah jeung wilayah lain. Jadi jiga replika kota mandiri. Didieu bangunanna arunik, temana kawalanda-walandaan sadayana. Termasuk becakna oge tos terintegrasi jeung pengelola tempat wisata, janten teu sembarangan. Tah, naek becak didieu kur ngarogoh kocek saratus rebu rupiah, tapi tiasa ngurilingan Kota Lama nu sakitu legana. Saimbang we pengeluaran jeung pamandangan jeung layanan nu ku urang meunang. Tong hilap mun ka Semarang kudu pisan cobian naek becak di Kota Lama.
Sapuluh kangkah dina ngalaksanakeun upacara ngaben. Kahiji nyaeta ngulapin, langkah mimiti sasaorang manggil roh Atma atawa ro nu tos pupus. Nu kadua nyaeta nyiramin atawa ngemandusin. Didieu jenazah dimandian jeung dibere bunga melati di irungna jeungpecahan kaca diluhureun alis. Nu katilu nyaeta ngajum kajang, nulis aksara hindu dina kertas bodas. Nu kaopat nyaeta ngaskara, proses penyucian roh nu tos wafat. Nu kalima nyaeta mameras, wujud kaberhasilan nu wafat dina ngalangsungkeun katurunan. Nu kagenep nyaeta papegatan, sasajen nu tujuanna jang ngikhlaskeun nu wafat. Nu katujuh nyaeta pakiriman ngutang, proses ngirim jenazah ka makam. Nu kadalapan nyaeta ngeseng, proses ngabakar jenazah nu dipimpin ku pendeta. Nu kasalapan nyaeta nganyud, proses ngahanyutkeun abu jenazah ka laut. Nu terakhir nyaeta mangelud atawa mangoras, penyucian imah kulawarga nu wafat tina sagala kasedihan, biasana dilaksanakeun 12 poe beres wafat.
Kaulinan The Sims mangrupakeun kaulinan anu ngajadikeun urang tiasa ngahias imah sakumaha kahayang urang. Ti mulai milih tempat nepikeun milih bahan-bahan kanggo ngajieun imah kabehna sakumaha urang, asal urang gaduh artos kanggo meser bahan-bahan eta. Urang oge tiasa ngalakukeun kagiatan sakumaha urang lakukeun sapopoe. Urang tiasa nikah jeung nepikeun boga budak di kaulinan ieu. Anu janten daya tarik ti kaulinan ieu nyaeta tampilanna anu 3 dimensi, janten urang tiasa ngarasakeun pangalamen maen sapertos dina aslina. Matak teu heran kaulinan anu dirilis taun 2000 ieu janten kaulinan anu populer pisan nepi ka ayeuna jeung tos kajual leuwih ti 200 juta di sakabeh dunya.
Aya hiji wanoja ngarana Maya anu boga hobi tani di kebon tukangeun imahna. Maya resep pisan kana pepelakan, sareng anjeunna sering nyeepkeun waktos di kebon nalika anjeunna henteu damel. Maya dimimitian ku melak sababaraha pepelakan hias sapertos kembang sareng kaktus, tapi teras anjeunna resep kana pepelakan sayur sareng buah. Anjeunna maca seueur buku ngeunaan tatanen sareng nyobian melak sababaraha jinis sayuran sareng buah di kebonna. Saban poe, Maya mariksa tatangkalan di kebonna pikeun mastikeun eta cukup cai jeung cahaya panonpoe. Maya ngarasa bagja waktu manehna bisa ngala sayur jeung bungbuahan anu geus dipelakna. Anjeunna bakal ngagunakeun panenna pikeun ngadamel tuangeun anu sehat pikeun kulawargana sareng masihan sesa-sesa ka tatangga sareng rerencangan.
Alokasi dana darurat penting pisan dina manajemen kauangan. Upami urang teu acan ngamimitian ngawangun dana darurat ayeuna, mimitian saenggalna. Dana darurat bakal ngabantosan hirup urang langkung tenang sareng ngajaga stabilitas kauangan urang, khususna nalika aya kaayaan darurat anu teu kaduga dina kahirupan. Tos seeur pisan caritana jalmi anu rugi pedah teu gaduh dana darurat. Utamana dina kaayaan darurat basa kulawargina kedah ka rumah sakit atawa kedah dioperasi anu kedah ngaluarkeun biaya anu gede pisan tapi teu apal kedah minuhan artosna ti mana. Matak urang kedah geura mikiran kaayaan darurat anu teu apal bakal datang iraha supados lamun beunang musibah teu janten musibah dua kali.
Saha anu henteu resep camilan tiis ieu? karesep upami usum katiga ieu ogé dipikacinta ku barudak boh déwasa. És krim mangrupikeun jajanan salajengna salah sahiji penelitian ti psikolog naeta tiasa ngagambarkeun kapribadian hiji jalma sewang-sewangan ku sabab és krim miboga rupa-rupa rasa, karakter jalma anu resepna ogé béda-béda gumantung kana rasa anu dipikaresepna. Upami anjeun resep tuang és krim strawberry, éta hartosna anjeun mangrupikeun jalma anu satia sareng katutup. Pikeun anjeun anu resep és krim vanili, éta hartosna anjeun gaduh kapribadian ekspresif sareng émosional. Samentara éta pikeun anjeun anu resep és krim coklat, anjeun condong gaduh kapribadian anu dramatis sareng condong gampang katipu. Janten kumaha upami anjeun resep rupa-rupa rasa? mangka hiji jalma condong bisa nyaimbangkeun ieu rupa karakter.
Kabita ku steak hayam tapi hayang tetep ngahemat? Mending masak steak hayam di dapur sorangan. Ngolah hayam jad steak teu hese jeung bahan-bahanna bisa digaleuh di mana wae. Mimiti, siapkeun bahan-bahanna nyaeta dada hayam fillet nu geus diturihan, mantega, kecap manis, bawang bodas bubuk, kecap asin, jeung minyak wijen. Kadua, bahan-bahan nu tadi dicampurkeun terus dijadikeun saos keur ngungkeb dada hayam. Katilu, panaskeun mantega dina teflon, tuluy pasak dada hayam nu geus dikeueuman ku saos marinasi nu dijieun tadi, tuluy pasak nepika warnana jadi coklat. Terakhir, sajikeun steak hayam dina piring tuluy banjur make saos barbeque atawa dicocol make saos sambel.
Kajadian ieu terus dirayakeun ku masarakat modern kiwari, sanajan maranehna teu nyaho kana sumanget ibadah paganisme (penyembah berhala) anu jadi kasang tukang kajadian ieu. Aranjeunna brightened up poé kalayan sagala rupa kaulinan, ngarasakeun langit éndah kalawan lampu vibrant tina kembang api jeung kagiatan lianna. Ieu ngabuka kasempetan pikeun kalakuan amoral sareng ngalanggar Syariah sareng pinuh ku kasia-siaan.
Larangan Nyamar Kafir
Larangan anu dimaksud nyaéta ngarayakeun taun anyar anu aranjeunna laksanakeun, ieu sami sareng niru kabiasaan aranjeunna. Nabi shallallahu 'alaihiwasallam ngalarang urang nyonto kabiasaan goréng, kaasup jalma kafir. cenah,
"Sing saha anu nyonto kabiasaan hiji kaum, maka anjeunna bagian tina eta jalma." (Riwayat Abu Dawud)
Pangkat walina nyaéta Pamungkas para wali, nyaéta Ghauts Zaman, jeung wali Qutb al-Akwan, nyaéta wali anu ngan bisa dihontal ku sadah anu aya dina unggal 200 taun. Sareng anjeunna mangrupikeun Khalifah Nabi di jamanna. Anjeunna kagungan seueur karomah anu teu tiasa diitung, bahkan dugi ka ayeuna tetep aya. Karama hébatna nyaéta pangkat mulyana. Jeung diantara kaagungan jeung kamulyaan-Na nu loba pisan di antarana nyaéta; sakabéh muridna nu jumlahna rébuan nempatan maqam Qutb. Anjeunna nempatan kamulyaan sabab anjeunna di jalan Rosulullah SAW. sareng para sahabatna, nyaeta Ahlussunnah wal Jama'ah. Kitu kasuksesan Syekh Samman dina ngadidik murid-muridna sacara rohani nepi ka rebuanana nempatan maqam Qutb, malihan Kangjeng Nabi Muhammad saw sareng santri-santrina, nyaeta para sahabatna, tangtos tingkat kawalianna kacida ageungna, sabab kagungan kaistimewaan. ngiringan kakasih-Na (Muhammad Saw.), sareng naon-naon anu janten Nubuwat Rasulullah SAW.
Papasakan sabenerna mangrupakeun kagiatan anu pikaresepeun lamun aya bahan-bahan masak na, tapi hanjakal bahan-bahan masak teh teu sadayana sadia di kulkas jeung biasana pangaos na teu mirah. Komo lamun bade masak pasakan ala luar negeri. Lamun nuju teu pakpikpek di bumi, abdi sok masak nganggo bahan-bahan naon wae anu pasti aya di kulas, sapertos endog jeung tahu. Tapi aya hiji bahan anu kudu aya di dapur lantaran tiasa didamel rupi-rupi dahareun, nyaeta tipung aci. Abdi biasana sok ngadamel cimol, cilok, cireng, jeung sajabana lantaran ngan hiji bahan jeung gampang pisan ngadamel na. Sanajan abdi oge sering gagal ngadamel dahareun, tapi abdi teu kapok diajar masak.
Arif pagaweanna salila diimah ngan maen gim hungkul sareng sare. Awakna janten geuringan tur leuleus eweuh tanagaan. Saatos lalajo video olahraga di Youtube, Arif kamotivasi pikeun olahraga. Arif mulai nyieun rencana kagiatan olahraga. Isuk-isuk hudang sare Arif langsung peregangan tur jogging salila tilu puluh menit. Balik jogging langsung bebersih tur gagawe diimah. Sonten dilanjut ka olahraga berat, sapertos, push up, pull up, plank, jeung sajabana. Arif rutin ngalakukeun perkawis eta salila dua bulan satengah, ditambih oge pola dahar na digentos janten kadaharan sihat. Perubahaanna ka tempo pisan di awak Arif, manehna janten katempo leuwih seger sareng kaeusi ku otot. Manehna tara ngarasa leueleus deui tur tara geuringan.
Teu ngan saukur ngeunah hungkul, seafood oge boga kandungan gizi nu alus jang kasehatan. Siga nyehatkeun jantung, soalna seafood loba ngandung omega-3. Tuluy alus jang kasehatan tulang jeung sendi, salian ti nyehatkeun jantung, alus oge jang ngajaga kasehatan tulang jeung sendi. Tuluy ngajaga kasehatan mata, mata bisa tetep sehat jeung caang. Tuluy bisa oge ngajaka kasehatan kulit, nyegah keriput, nepika ngomean karusakan kulit. Oge nguatkeun sistem kekebalan awak. Tuluy ngajaga kasehatan mental, sabab seafood loba ngandung omega 3, nu berperan oge nyiptakeun suasana bungah jeung nyegah tina depresi. Terakhir dahar seafood oge bisa ningkatkeun kamampuan otak anu gunana bisa ngatur emosi jeung daya inget.
Udang hirup dina cai. Aya nu hirup di cai laut, aya oge nu cicing na di cai biasa siga di walungan. Aya sababaraha jenis udang laut anu tiasa diemam, nyaeta udang windu, lobster, udang rebon, udang dogol jeung udang peci. Udang tiasa diemam atah atawa dipasak. Udang biasana digoreng janten tempura, nyaeta udang anu dibaluran ku tpiung tarigu teras digoreng garing. Udang oge biasana sok dicampurkeun ka capcai atawa oseng sayur anu biasana aya di restoran Cina. Udang kaasup dahareun anu pangaosna awis. Udang windu seger wae pangaos sakilona nepikeun genep puluh lima rebu. Daging udang biasana leutik lantaran gede ku cangkang na.
Urang, Ahmad, Agni, jeung Inyo ulin ka Sendang Geulis Kahuripan. Salah sahiji wisata tersembunyi nu aya di Bandung, buktina pas urang opatan kaditu hese manggihna tempatna teh, make google maps oge kalakah nyasar. Saenggeus nanya-nanya ka warga sekitar, kapanggih tah si tempat wisata eta teh. Pas nepi sepi euweuh pengunjung salian ti urang opatan. Tempatna mah masih Asri jeung posisina aya di handap pas markirkeun motor teh, jadi kudu turun heula. Urang opatan samemeh turun, difoto heula dina tulisan tempat wisatana. Geus kitu turun ka handap, tuluy buka baju, teu kuat geus hayang nyoo cai. Pas ngagejebur teh, bener caina meuni herang pisan, nepika katingali dasar caina oge. Caina tiis khas pegunungan. Tapi si tempat caina teh leutik ku opatan oge geus pinuh. Untung weh euweuh pengunjung nu sejen.
Cumi-cumi nyaéta sakelompok cephalopoda badag atawa jenis moluska anu hirup di laut.Ngaran "Sephalopoda" dina basa Yunani hartina "sirah suku", hal ieu kusabab sukuna dipisahkeun jadi sababaraha leungeun anu ngurilingan sirah. Sapertos sadaya cephalopoda, cumi-cumi dipisahkeun ku gaduh sirah anu béda. Akson badag tina cumi ieu diaméterna 1 mm. Cumi loba dipaké salaku kadaharan. Cumi-cumi mangrupa salah sahiji sato nu kaasup kana golongan invertebrata (teu boga tulang tonggong). Sacara umum, cumi-cumi biasa ukuranana kira-kira 5,1 cm, tapi aya jenis cumi-cumi Architeuthis princeps atawa cumi-cumi raksasa anu ukuranana leuwih ti 15 m. Cumi-cumi raksasa ieu mindeng kapanggih keur nyeuseuh sapanjang basisir. Cumi- cumi bisa di asakan make sagala bungbu nu enak, matakna loba jelma resepeun ngadahar masakan seafood cumi-cumi.
Amun aya waktu luang, abdi sok ngadamel camilan kangge di bumi. Abdi sok ngamanfaatkeun bahan nu aya dibumi. Ngadamel camilan na teu kudu seueur reka, nu babari we. Tah biasana abdi ngadamel es stik gorio-rio, ngadamel cimol, pempek, kantos oge ngadamel pizza, jeung sajabana. Tah abdi mah masak kitu teh tujuanna ngarah aya aktivitas, teu cicing teuing. Tuluy bahan nu aya ge tiasa dimangpaatkeun, janteu teu mubadzir. Tah ku kituna baraya, hayu ah urang cobian we ayeuna mah eksperimen dina ngadamel camilan supaya waktu luangna teu sia-sia! Ngadamel camilan na mah sasuaikeun we jeung bahan nu aya di bumi masing-masing. Pami resep mah kreatifna urang we.
Lamun bade angkat ka Barubereum, sae na mah ngangge mobil atawa motor anu kuat. Urang oge kedah mastikeun heula jalur ka Barubereum  aman lantaran basa abdi jeung rerencangan angkat ka ditu jalan na bolong jeung seeur babatuan anu matak nyebabkeun motor mogok jeung panas. Tapi lantaran jalur ka Batu Kuda ngan aya hiji saena mah urang nitipkeun heula motor di handap, aya salah sahiji imah anu tiasa dititipkeun motor, teras urang lanjut mapah ka luhur kanggo kemping. Upami ngangge mobil oge saena mah ngangge mobil offroad anu gaduh roda anu kiat. Teu kenging maksakeun nganggo motor anu tos teu kiat lantaran di tengah jalan ka Barubereum teu aya tukang tambal ban jeung bengkel.
Waktu éta ulang taun kuring, jadi sobat pang dekeutna kuring neraktir kuring pikeun milih tempat dahar dimana wae kuring hayang. Tungtungna pilihan kuring murag kana réstoran anu ngajual tuangeun Koréa. Kuring mendakan éta tina iklan anu disponsoran IG. Pas ngawartosan ka rerencangan abdi langsung nyarios, "wah terang restoranna, rerencangan ker heboh tuang didinya,". Ahirna dahareun kami datang, kuring mesen hiji menu mie kacang hideung atanapi Jajangmyeon, iga sapi, sarta sababaraha panutup. Bentukna ngayakinkeun, sae pisan dipoto. Tapi pas didahar mah asa nyumpah hahaha. Kumaha henteu, asa jadi pegat. Malah Jajangmyeon instan di supermarket raos langkung saé. Hargana ogé henteu murah.kecwa sih naha jjameyong nu diseneng malah teu ngenah didinya
Cedera olahraga nyaéta sagala jinis kacilakaaan atawa kagiatan anu teu terduga, cidera timbul, boh salila latihan, olahraga, boh salila patandingan olahraga atawa bisa oge kajadian saenggeus olahragana. Pangaweruh ngeunaan cedera olahraga mangpaat pikeundiajar kumaha cedera olahraga lumangsung, ngubaran / nulungan / ngungkulan (kuratif), ogé tindakan preventif (kuratif). Biasana aya bagian bagian awak anu sering cedera lamun olahraga  nyaeta leungeun jeung pagelang, beuheung, jeung suku kahandap utamana mah tuur. Tuur ngagaduhan persentase pangluhurna cedera sabab ngagaduhan fungsi ganda, nyaeta, sajaba ti penggerak, tuur ogé boga fungsi minangka panghalang beurat awak, sahingga naekeun résiko cedera. Sanggeus tuur biasaa anu sering cedera nyaeta bitis, soalna bitis tempat otot lamun orang pemanasan teu bener bitis anu pang sering karasa kaku jeung nyeri.
Basa aya acara Drawing Babak Kualifikasi Porprov Jabar 2022, abdi nyobian ngendong di Caldera cottage. Didieu lahan na luas pisan, kenca katuhuna aya wahangan. Penginapanna mangrupa cottage nu ayana sakira sapuluh cottage. Sadaya ukuran jeung desain cottage na sami, pagigirhgigir deuih. Tapi, untung na unggal cottage dinamian ku nami sayuran make bahasa Sunda. Abdi ngendong sawengi diditu. Tah poe kaduana, abdi nyobian funrafting di wahangan Citarik. Duh meuni kacida dag dig dug na eta batu wahangan meuni arageung. Tapi teu weleh rame we da bubuhan ngaleut. Tah tos beres funrafting, abdi langsung uih deui beberes barang di cottage. Sorena, beres acara abdi langsung uih we ka Bandung.
Salah sahiji cara supados arurang bisa nyobian jajanan di luar tapi tetep sehat nyaeta ngadamel jajanan nyalira di bumi. Aya seeur jajanan anu gampil ngadamelna, bahan-bahan na oge ngan sakedik, nyaeta cimol. Cukup siapkeun tipung aci, cai, bawang daun, jeung uyah. Kahiji, urang campurkeun heula tipung aci jeung uyah, upami bade ditambihan micin sareng lada oge mangga. Teras campurkeun oge bawang daun anu tos diptotong. Kadua, tinggal naheur cai panas nepikeun ngagolak, teras dicampurkeun kana adonan sakedik-sakedik. Upami tos kacampur sadayana tinggal dibuleud-buleud teras digoreng dina minyak nepikeun beukah. Urang oge tiasa nambihan samara keju, asin, jeung lada supados langkung raos.
Virus Covid-19 nyababkeun seeur restoran tutup lantaran jalmi teu meunang kempel di tempat rame. Umumna Covid-19 ieu ngaruh ka pisan perekonomian Indonesia. Menteri Keuangan Sri Mulyani nyebutkeun yen di bulan Agustus 2020, perekonomian turun nepika mines genep koma tilu belas persen. Tapi untungna urang tos mulai terbiasa sareng Covid-19. Restoran sareng tukang dagang ayeuna tos mulai ngarintis deui usaha anu sapertos maot salila covid-19. Salah sahiji cara anu tiasa urang lakukaeun kanggo ngabantos mulihkeun perekonomian nyaeta ngabantos para pelaku ekonomi lokal, nyaeta UMKM atawa Usaha Mikro Kecil dan Menengah. Urang kedah leuwih sering meser ka tukang dagang anu usahana teu acan pati gede bati na. Kanyataan na urang leuwih bangga meser dahareun di tempat anu terkenal sapertos Starbucks, KFC, Mekdi padahal sarua wae urang nyumbang artos ka jalmi anu tos beunghar beuki beunghar.
Lamun ngawangun bisnis atawa berjualan online teh bisa ngahemat biaya pikeun sagala rupa kabutuhan. Ku ngalakukeun jualan online, anjeun henteu kudu mayar  nyewa tempat na. Jadi, anjeun ngan ukur kudu ngatur bisnis jualan online. Salaku tambahan, anjeun bisa ngamajukeunana kalayan gampang dina sababaraha platform media sosial sangkan henteu ngabutuhkeun biaya iklan teuing. Iraha wae urang bisa  ngajieun iklan aatawa promosi produk julana urang gratis liwat sosial media. Komo ayeuna keur jaman pisan sosial media, kabeh jelema ayeuna pasti boga sosial media. Urang salaku pangusaha anu rek jualan tangtu bisa mangfaatkeun ieu keur tuluy promo barang jualeun urang ameh tereh laku, promo na oge bisa iraha wae kumaha urang da urang anu ngaturna, urang bisa promo loba loba sangkan loba anu tertarik tuluy meuli.
Lazzato nyaeta salah sahiji restoran friencise cepat saji anu babari di panggihan di sekitar imah utamana di purwakarta. Rasa dahareun na teu jauh beda jeung merek-merek nu ges terkenal di luaran, menu-menu dahareun na ge loba variasi pilihan ti buger nepi ka sangu, ti nu teu lada nepi ka lada pisan. Aya Ayam clbk, Sadazz (Sayap pedas). Ayam Geprek, nepi ka buger jeung rasa ayam original na ge teu jauh beda jeung rasa merek terkenal eta. Ayam Lazzato enak bumbuna nyerep, garing jeung hipu jeung nu paling penting harga na lewih murah dari pada merek-merek sejen, murah tapi teu murahan. Di lazzato harga na mulai ti tujuh rebuan nepi ka dua puluh rebuan hungkul, jeung nu paling penting meli produk lokal keur ngadukung ekonomi indonesia ka hareupna.
Selancar nyaeta salah sahiji jenis olahraga cai anu kaasup olahraga nu bahaya. Selancar dilakukeun ku cara naek ka papan selancar di  ombak laut supados tiasa nangtung di luhureun cai laut. Sacara umum, surfing tiasa dilakukeun di pantai kalayan ombak anu badag, tapi tiasa oge dilakukeun di situ atanapi walungan anu gaduh ombak gede. Dumasar kana catetan sajarah, olahraga selancar mimiti muncul di buana Amerika dimimitian ku olahragawan ngaranna Joseph Banks. Lila-lila, selancar janten populer dina awal abad ka-20, utamana di daerah nu pangdeukeutna jeung laut sarta miboga ombak badag, diantarana, Aceh Besar, Pulau Nias, Amerika, Australia, Sumatera Utara, Pantai Lhok Nga.
Jama ayeuna mah tos seeur cara kanggo lalajo pelem. Aya cara anu legal, aya oge cara anu ilegal. Seeru pisan situs di Google anu nyadikeun pelem anu kedahna ditonton di bioskop, tapi tiasa ditonton gratis dina situs eta. Kalakuan ieu bakal ngarugikeun pihak anu tos ngadamel ieu pilem. Padahal nyieun pelem teh teu gampang, butuh biaya anu seeur, salah sahiji cara supados pihak anu ngadamel pelem tiasa balik modal nyaeta ti jalmi anu meser tiket di bioskop. Bayangkeun lamun pelem na teu laku lantaran loba jalmi anu nonton na di tempat lain, sanes di bioskop pasti bakal ngarugikeun lalakon na oge, sanes prosuser na hungkul.
Nungtut elmu teh janten kawajiban pikeun muslim, jadi kedahna mah teu aya muslim anu bodo, lantaran kawajiban nungtut elmu teh kedah dilaksanakeun ku unggal jalmi anu nyebut manehna muslim. Janten lamun bade ngalaksanakeun nanaon teh urang muslim mah pasti ningal heula elmu na kumaha. Teu sapertos kawajiban anu sanes sapertos diajar ngeunaan elmu waris, neangan elmu ngeunaan Alloh teh wajib, fardhu 'ain kanggo satiap manusia. Lamun teu neangan elmu ngeunaan Alloh berarti manehna geus ngalakukeun dosa. Nungtut elmu oge jante amalan anu dilakukeun ti pas manusia nuju digegendong keneh nepi keun ka manehna dikubur. Sakitu pentingna nungtut elmu dina Islam.
Lamun keur ngahemat acis, alangkah leuwih hade mun urang ngalaksanakeun puasa. Salian hemat acis, oge bakal meunang pahala. Puasa teh salah sahiji ibadah anu ringan dilaksanakeun, komo mun sapopoena urang loba aktivitas di luar mah. Puasa sunah tehngadatangkeu rezeki. Pernah kaalaman oge harita keur teu gaduh acis, tuluy we puasa. Pas waktu buka puasa, jol we babaturan mere dahareun jeung inuman nana. Tah eta hikmah na teh, urang kudu yakin kana hal-hal nu dilakukeun ku urang bakal meunang balesan nu hade. Teu kudu riwan, lobakeun ibadah jeung ngadoa supaya leuwih barokah hirup urangna. Tong poho oge ngajalankeun nana kudu sing ikhlas.
Bandung kashohor ku tempat ngempel barudak ngora na, salah sahiji tempat anu sok jadi tempat anu mulai seeur dijieun di Bandung, nyaeta tempat ngopi. Salah sahiji tempat ngopi anu oke tapi masih keneh jarang didatangan, nyaeta Kalamula Kopitiam anu aya di Jl. Bukit Dago. Tempat kopi ieu gaduh suasana anu haneut siga sanes di tempat kopi, tapi siga di bumi nyalira lantaran bangunan na masih keneh sapertos bangunan taun salapan puluhan, tapi teu jadul, cocok kanggo popotoan. Masih keneh jarang tempat ngopi anu suasana na taun salapan puluh tapi kondisi tempatna beresih jeung teu katingali kusem. Nginum kopi di dieu siga nginum kopi di teun rerencangan.